als_Latn bos_Latn ron_Latn
Administratorja e nje firme qe tregton produkte ushqimore, ku aksioner eshte edhe Tom Doshi, eshte arrestuar nga Policia e Tiranes. Anxhelina Kukaj, administratore e “In Food”, ku Doshi ka 10% te aksioneve, akuzohet se ka falsifikuar disa etiketa te produkteve ushqimore. Arrestimi vjen pese dite pas deklarates “bombe” te deputetit shkodran, se ishte thurur nje plan per eliminimin fizik te tij. Policia thote se ka prova per implikimin e Kukajt ne veprimtari te paligjshme, por koha e kryerjes se ketij aksioni le vend per dyshime se gjithçka mund te jete nje hakmarrje. Gjate ketyre diteve, prokuroria ka filluar nje hetim per “komplotin”, ku ne qender eshte pikerisht Tom Doshi, i cili “goditet” edhe nga krahet e tjera. Deputeti njihet si nje biznesmen i fuqishem, ku ka investuar ne firma farmaceutike, apo edhe ato ushqimore, ku se fundmi ka hapur edhe nje pulari, ne bashkepronesi me ish-deputetin Dritan Prifti. Por, ai eshte aksioner edhe ne firmen “In Food”, ku ka 10 per qind, ndersa pjesa tjeter zoterohet nga nje shtetase gjermane.
Aksioni i policise
Mbremjen e djeshme, policia ka arrestuar shtetasen Anxhelina Kukaj. Ajo eshte administratore e firmes “In food”, ndersa Komisariati i Policise Nr.5 thote se aksioni eshte bere bashke me Autoritetin Kombetar te Ushqimit. “Nga kontrolli i AKU-se rezultoi se produktet e skaduara rihidheshin serish ne treg, duke iu ndryshuar data e skadences nepermjet etiketave te reja”, pohojne burimet policore. Sipas saj, mesohet se ne nje shtepi te marre me qira nga firma ne Bathore, behej magazinimi i produkteve te skaduara, te cilave iu nderrohej etiketa dhe me pas shperndaheshin neper markete dhe tregtoheshin. “Gjate aksionit, eshte ndaluar edhe nje furgon i firmes te cilit bashke me mallrat e skaduar me etiketa te falsifikua, i eshte gjetur edhe nje fature tatimore shoqeruese e firmes ‘In food’” vijojne burimet. Sipas tyre, keto produkte qe me pas tregtoheshin per konsumatoret, ishin çokollata, shampanje, qumesht i huaj, djathe bebe, djathe danez etj.
Firma “In Food”
Shoqeria ka seli ne zonen e ish-Profarmes, ne rrugen “Qemal Stafa” ne Tirane. “In Food” merret me importin dhe eksportin me shumice dhe pakice te mallrave e materialeve industriale e pajisjeve dhe makinerive teknologjike, materialeve hidrosanitare, si dhe pjese kembimi per automjete, konfeksione te ndryshme. Madje, shoqeria merret edhe me mbrojtje juridike te shtetasve shqiptare brenda dhe jashte Shqiperise. Objekti i aktivitetit eshte edhe import dhe eksport produktesh ushqimore me origjine bimore dhe shtazore, mish, qumesht, veze dhe te nenprodukteve te tyre dhe te gjitha produktet e kesaj natyre, fruta perime, pije alkoolike. Administratore eshte pikerisht e arrestuara e djeshme, Angjelina Kukaj, qe ka mandat deri ne vitin 2019. Aksionere me 90 per qind eshte shtetasja gjermane, Eva R. Doshi, ka 10 per qind te aksioneve, me nje vlere 8.5 milione leke. Deputeti qe ka denoncuar para gjashte ditesh se do e ekzekutonin, ka marre aksionet ne daten 22 korrik 2014.
Gazeta Shqip
als_Latn als_Latn als_Latn ita_Latn als_Latn als_Latn